procesaur/Wiki.mk huggingface dataset:
Тодор Поп Антов

Тодор Поп Антов ( во — во ) — македонски револуционер, учествува во македонското револуционерно движење, член и раководител на Македонската револуционерна организација.
1 Животопис
Тодор Поп Антов е роден во семејство на свештеник од село Ваташа, Андон Поп Камчев, на 28 февруари 1875 година. Тој е брат на Христо и Јованче Поп Антов. Завршил основно училиште во родното село, а потоа во Солунската гимназија (1895), каде како ученик, во учебната 1894/1895 година станал член на Организацијата.
1.1 Револуционерна дејност
Во 1895 година Поп Антов е назначен за учител во бугарското трикласно егзархиско училиште во Прилеп, каде што подоцна е избран за член и касиер на Околискиот и градскиот комитет на ТМОРО. Во Прилеп тој го издава на револуционерниот весник Борец, кој се распротстранува нелегално низ Македонија. Во 1899 година на инсистирање на ЦК, Поп Антов е назначен за главен учител во Крива Паланка, каде што ја зајакнува организациската мрежа која била засегната од Виничката афера. Во 1900-1903 година Поп Антов е главен учител во Пехчево, каде што ја води борбата против врховистките чети. Гоце Делчев за него вели:
По борбата кај селото Кадино Село во март 1902 година помеѓу четата на Методи Патче и турската војска немајќи друг излез сите осумина борци од четата на Патче се самоубиле. Во алиштата на убиениот војвода било пронајдено шифрирано писмо, врз основа на кое подоцна биле извршени поголем број апсења, меѓу кои и Тодор Поп Антов кој во тоа време работи како главен учител во Пехчево, а бил истовремено и раководител на револуционерната организација. Во битолскиот затвор Тодор бил затворен и одлежал 9 месеци затвор. Во 1904-1906 година Поп Антов е главен учител во Мелник, каде што се отворил пансион за бугарските егзархиски ученици од околните села. Тој бил избран за член на околиското раководство на Организацијата. Како делегат на Серскиот револуционерен окружен комитет Тодор Поп Антов зел учество во Рилскиот конгрес во 1905 година и бил избран за член на Централниот комитет заедно со Дамјан Груев и Пере Тошев. Христо Силјанов го опишува со следните зборови:
Во јули-декември 1906 година Поп Антов е уапсен и обвинет за учество во револуционерна активност, но на судскиот процес е ослободен. Од почетокот на 1907 година Поп Антов е учител во Скопје во петкласно женско егзархиско училиште и член на Окружниот револуционерен комитет во Скопје. По завршувањето на учебната 1906-1907 година, поради сомневањата на власта за неговото учество во револуционерното движење е отстранет од споменатото училиште . Во летото 1907 година Поп Антов нелегално пристигнал во Бугарија, каде што учителства. По Хуриетот се враќа во Македонија. Во 1908-1909 година повторно е учител во Мелник, а во 1909-1910 година - во Мустафапаша. Во 1910 година заедно со неговата сопруга Поликсена Мосинова од Охрид заминува за Женева, каде што студира Хемија. По избувнувањето на Балканската војна се враќа во Бугарија и заедно со неговата сопруга стапуваат како доброволци во санитарни делови на Македонско-одринско ополчение. Во 1913-1915 година Тодор Поп Антов е учител во Скеча. За време на Првата светска војна е бугарски окружен управител во Кавадарци.
Никола Малешевски

Никола Малешевски — македонски револуционер, учесник во македонското револуционерно движење, член и началник на Македонската револуционерна организација за Ќустендилската област
1 Животопис
Никола Малешевски е роден во 1850 година во Берово, Македонија, тогаш во Отоманското Царство. Добива основно образование во родното Берово.
Развил револуционерна активност во Малешевијата и Пијанечко, и учествува во подготовката на Разловечкото востание од 1876 година предводено од Димитар Беровски.
По неуспехот на бунтот се преселува во Дупница, каде што станува секретар на Комитетот Единство.
Во 1895 година е меѓу творците и на македонско-одринското друштво ''Единство'' во Дупница, а притоа бил избран за еден од челновите на раководството.
По Мелничкото востание воспоставува контакт со претставниците на Врховниот комитет, а во 1896 година од страна на Гоце Делчев е поставен за началник на каналите на ВМОРО во Дупница.
Во 1899 година Никола Малешевски и Гоце Делчев го придобиваат Јане Сандански во Организацијата.
Никола Малешевски учествува во киднапирањето на Мис Стон во 1901 година. До 1903 година води пренесување на оружје, пари и материјали за внатрешноста на Македонија.
За време на Илинденското востание војводата Крсто Асенов се оженил со ќерката на Никола Малешевски, Ана. По задушување на востанието, Никола Малешевски им помага на бегалците од загрозените краишта.
Во Балканските војни Никола Малешевски ја води четата на Седмата рилска пешадиска дивизија во борбите за Малешевско и Пијанечко.
Умира на 7 февруари 1945 година во Дупница.
Андреј Докурчев

Андреј Димков Докурчев или Андреа Димов со псевдоним Докурче или Осман Бегович (, - , Будинарци, Беровско) — македонски револуционер, учесник во македонското револуционерно двиежење, член и војвода на Македонската револуционерна организација.
1 Животопис
Андреј е роден во 1878 година во Велес, тогаш во Отоманското Царство. Се школувал во Солун. Станал член на Организацијата во 1894 година, а со нелегален станал во 1896 година, кога се приклучил во четата на Андон Ќосето, а подоцна бил четник и при Михаил Апостолов и Крсто Асенов.
Докурчев бил горноџумајски околиски војвода во 1901 година. Учествувал во ликвидирањето на злогласниот бег од кукушкото село Мурилово. Исто така, учествувал во аферата Мис Стон.
За време на Илинденското востание, тој бил војвода на првиот одред во Крушевскиот револуционерен реон и на 2-ри спроти 3-ти август, активно учествувал во ослободувањето на Крушево. Во таа прилика тој раководел со 14 востаници од Крушево и со 52-ца востаници од село Крушеани и Света, особено при завземањето на турскиот уќумат, поштенско-телеграфската станица и беледието (општинската зграда) во Крушево.
За време на Илинденското востание, тој учествувал во заштитата на Крушевската Република, а по востанието повторно бил војвода во Горноџумајско во периодот 1904 - 1905 година.
Од следната 1906 година, тој бил нелегален член на Струмичкиот окружен револуционерен комитет и ревизор на четите. Загинал на 10/11 октомври 1907 година, во месноста Бел Камен, во близина на селото Будинарци, Малешевско. Убиен е од заседа од страна на врховистите. Убиството го извршил арамијата Грушир по заповед на врховистите од Софија.
2 Наводи
Дорота Рабчевска

Дорота Аквалитеја Рабчевска (Дода) (полски: ''Dorota Aqualiteja Rabczewska (Doda)'', , ) е полска рок и поп-пејачка .
1 Дискографија
1.1 Албуми
* 2002 ''Virgin''* 2004 ''Bimbo''* 2005 ''Ficca''* 2007 ''Diamond Bitch''* 2011 ''The Seven Temptations''* 2016: ''Choni''* 2019: ''Dorota''* 2022: ''Aquaria''
1.2 Сингли
* 2002: «To Ty»
* 2002: «Mam Tylko Ciebie»
* 2004: «Dżaga»
* 2004: «Kolejny Raz»
* 2005: «Nie Zawiedź Mnie»
* 2005: «Znak Pokoju»
* 2005: «2 bajki»
* 2006: «Szansa»
* 2007: «Katharsis»
* 2007: «To Jest To»
* 2008: «Nie Daj Się»
* 2009: «Dziękuję»
* 2010: «Bad Girls»
Англосаксонска Англија

Англосаксонски период од историјата на Англија го опфаќа периодот на средновековна Англија (раниот среден век), односно од крајот на римското владеење на Британија и создавањето на англосаксонските кралства до Норманското освојување на Англија во 1066 година. Во историјата на Англија, 5 век и 6 век се познати како ''темни векови''. Кон крајот на 8 век, во Англија и териториите на Британија пристигнале Викинзите, кое довело до промена на културниот свет на островот. По номадската инвазија, Вилијам Освојувачот го дал почетокот на периодот на Кралство Англија.
Акционо-авантуристичка игра

Акционо-авантуристичка игра или акциско-авантуристичка игра — видеоигра што спојува својства од авантуристичкиот жанр и акционите игри. Веројатно е најширокиот и најразновиден жанр во видеоигрите и содржи многу игри што може да се сместат во потесни поджанрови. Првата позната игра од овој жанр е ''Adventure'' (1979) за ''Atari 2600''.
Делот „авантуристичка“ од изразот „акциско-авантуристичка игра“ не се однесува на тематиката на играта (како на пример во авантуристичките филмови), туку на начинот и стилот на играње. Слично и делот „акциона“ (односно „акциско-“) не мора да значи дека играта содржи насилни дејствија (како тепање), туку дека играта претежно содржи физички предизвици, како брзи рефлекси и добра координација.
Бидејќи акциско-авантуристичкиот жанр е мешан жанр, игрите од овој жанр содржат и физички и умствени предизвици, без разлика дали има и насилство.
Некои истражувања покажуваат дека машките повеќе уживаат во акциско-авантуристичките игри од женските.
Граната

Граната е мал експлозив, хемиска или гасна бомба, која се користи на краток дострел. Пронајдена во XV век станал толку важна што европските армии од XVII
век имале посебно обучени фрлачи на гранати, или гранатери. По 1750 година гранатите биле во голема мера напуштени заради зголемениот дострел и точноста на огненото оружје , кое ја олеснило можноста за блиска борба. Се вратиле во употреба во XX век, кога нивната ефикасност во Првата светска војна ги направила стандарден дел од борбената пешадијска опрема, што и станале. Најчеста е експлозивната граната со јадро од ТНТ или друг силен експлозив прикачена на железен заштитник и осигурач што ја детонира или со удар или по кратко одложување (обично четири секунди). Хемиските и гасните гранати повеќе согоруваат отколку што експлодираат.
1 Гранатата во популарната музика
* „Граната“ (англиски: ''Grenade'') — музички албум на британската рок-група Касандра комплекс (''The Cassandra Complex'') од 1986 година.* „Стаклени гранати во облик на свеќа“ (''Glass Candle Grenades'') — песна на шкотската рок-група Кокто Твинс (''Cocteau Twins'') од 1983 година.
Ласа Апсо

Ласа апсо е не спортска раса на кучиња од Тибет. Ласа апсо е храбро, интелигентно куче-чувар. Подолго е отколку што е високо, тоа е со должина од 25 до 28 см, а тежи 6-7 кг. Има опашка со многу густо крзно, која се извива над грбот, и долги, густи влакна на телото, кои му ги покриваат очите. Крзното може да му биде со различни бои, но нивните сопственици претпочитаат златнокафени нијанси.
Името доаѓа од Ласа-главниот град на Тибет, а apso е збор на тибетски јазик што значи "брада",па оттаму Ласа Апсо-Lhasa Apso едноставно значи "долга коса Lhasa куче".
Бронислав Коморовски

Бронислав Марија Коморовски (|Bronisław Maria Komorowski; р. 4 јуни 1952) - полски политичар од редовите на партијата Граѓанска платформа и претседател на Полска од 2010 година.
Бронислав Коморовски победи во вториот круг од претседателските избори во Полска, одржан на 4 јули 2010 г. Во изборите тој освои 53,01%, додека противкандидатот од опозициската партија Право и правда, Јарослав Качињски, стигна до 46,99%.
1 Брак и семејство
Бронислав Коморовски се оженил со Анна Коморовска во 1977 година и заедно имаат три ќерки и тројца синови.
Бомбардер

Бомбардер — воен авион конструиран да фрла бомби врз цели на површината. Воздушното бомбардирање може да се следи назад до Италијанско-турската војна (1911), во која еден италијански пилот фрлал гранати врз две турски цели. Во Првата светска војна како стратешки бомбардери се користеле цепелини и големи двокрилни авиони со два или четири мотора. Во 30-тите години XX век биле создадени мали стрмоглавци (пикирачи); тие предизвикале големо уништување и паника во Шпанската граѓанска војна и на почетокот на Втората светска војна. Во вториот конфликт се видел и понатамошниот развој на тешки стратешки бомбардери, што се користеле за да уништат цели на територијата на непријателот, во меѓувреме, помали воени бомбардери и давале поддршка на пешадијата на војното поле. По војната, млазни бомбардери со долг дострел што нисат јадрени бомби, биле важни за стратегијата во Студената војна и, исто така, фрлале и конвекционални бомби во текот на војната во Виетнам, Заливската војна и конфликтите во Авганистан. Напорите да се одбегнат се пософистицираните електронски системи за рано предупредување кулминирале со развојот на американските стелт-бомбардери, но и поевтините и помалите млазни воени бомбардери, опремени со електронски сензори и со систем за наведување "умни" бомби, се покажале како ефикасни во конфликтните ситуации од Балканот до Средниот Исток.
Лоѓ

Лоѓ (|Łódź, ''Луѓ'') — град во Полска, југозападно од Варшава и административен центар на Лоѓското Војводство.
1 Историја
Во XIV век Лоѓ бил мало село, а станал општина во 1798 г. Во 1820 г., за времето на Кралството Полска под власт на Русија градот се станал во центар на текстилната индустрија, а до крајот на XIX век бил водечки полски град во призводство на памучен текстил. Во Првата и Втората светска војна бил окупиран од Германците. Сега е културен центар и втор по големина град во Полска.
2 Население
Во Лоѓ се проценува дека има околу 810.000 луѓе.
3 Поврзано
* Полска
Вага

Вага (|Waage), кантар (|kantar) или терезија (|terazi) — мерен инструмент за мерење на маса. Обично тоа се прави во врска со телесната тежина на еден од два начини.
* предметот се мери непосредно, или
* предметот се споредува со тежината на позната маса.
Секоја вага мора да биде прилагодена на своето оперативно место, поточно, вагата мора да се усогласи со локалната гравитација што претставува главно влијание врз резултатите. Во зависност од барањето и потребите, прецизноста на овие влијанија се занемарени или пак се земаат предвид преку соодветни мерки.
1 Вагата како тема во уметноста
* „Терезија“ (''Balanza'') - песна на шпанскиот поет Федерико Гарсија Лорка.
Персивал Лоуел

Персивал Лоренс Лоуел (англиски: ''Percival Lawrence Lowell'') или само Персивал Лоуел (''Percival Lowell'') бил американски астроном.
1 Животопис
Потекнувал од истакнато бостонско семејство. Во 90-тите години од XIX век изградил приватна опсерваторија во Флегстаф, Аризона за да го проучува Марс. Бил поборник на теоријата дека интелегентните жители на планетата Марс, која пропаѓала, конструирале систем за наводнување низ целата планета, но оваа теорија денес е напуштена. Тој сметал дена т.н. канали на Марс се површини со култивирана вегетација, која зависи од таа иригација. Теоријата на Лоуел, која имала жестоки спротивставувања, на крајот била побиена со сликите добиени од американскиот вселенски брод Маринер. Неговата претпоставка за постоење планета зад Нептун била потврдена со откривањето на Плутон во 1930 г.
Високи Дечани

Високи Дечани е средновековен манастир кај Пеќ, на Косово.
1 Историја
Го подигнал Стефан Дечански во периодот 1327-1335 год.
2 Изглед
Црквата е петобродна, фрескоживописот е работен од 1348-1350 година, а се одликува со богата фигурална пластична декорација во романски стил.
Ијан Мекјуан

Ијан Расел Мекјуан (|Ian Russell McEwan; р. 21 јуни 1948) е англиски романописец и сценарист. Мекјуан се смета за еден од најценетите британски писатели. Во 2008 година, списанието Тајмс го вклучи Мекјуан во нивната список на најдобри 50 писатели Британци по 1945-та.
Првите книги на Мекјуан се збирки раскази, „Прва љубов, последни обреди“ (1975) и „Помеѓу чаршафи“ (1978). „Бетонска градина“ (1978) и „Утеха на странците“ (1981) се првите негови романи, а по нив следуваат уште три исто успешни во 1980-те и раните 1990-ти: „Дете во времето“ (1987), „Невиниот“ (1990) и „Црни кучиња“ (1992).
Во 1997, Мекјуан ја објави „Истрајна љубов“ (''Enduring Love''), којашто доби и филмска верзија. Ја доби Букеровата награда за романот „Амстердам“ (''Amsterdam'') (1998). Во 2001 ја објави „Искупување“ (''Atonement''), кој исто така беше преработен во филм оскаровец, а потоа следеа и „Сабота“ (''Saturday'') (2003) и „На плажата Чезил“ (''On Chesil Beach'') (2007), ''Solar'' (2010), ''Sweet Tooth'' (2012), ''The Children Act'' (2014) и ''Nutshell'' (2016).
Лихтенштајн (Баден-Виртемберг)

Лихтенштајн (герм. ''Lichtenstein'') — гратче и општина во административниот регион Тибинген во Баден-Виртемберг, Германија. Местото е распослано на подножјето на висорамнината Швапски Алб и брои 9190 жители.
Како единица местото е основано на 1 јануари 1975 г. како збир од поранешните независни општини Хонау (Трајфелберг), Холцелфинген и Унтерхаузен.
1 Збратимени градови
Лихтенштахн е збратимен со:
* Вореп, Франција (1992).
2 Атракции
*Лихтенштајнски замок - над Хонау.
*Црква Св. Јован (''Johanneskirche'') во Унтерхаузен.
*Црква Св. Власиј (''Sankt-Blasius'') во Холцелфинген.
3 Галерија
Издавач на видеоигри

Издавач на видеоигри е компанија што издава видеоигри што ги изработила самата или некој друг изработувач на видеоигри.
Исто како кај издавањето на книги или ДВД филмови, издавачите на видеоигри се одговорни за изработка и промовирање на нивните производи, што подразбира и истражување на пазарот и рекламирање.
Обично самите ја финансираат изработката, некогаш со плаќање на изработувач на видеоигри (тоа се нарекува „надворешна изработка“), а некогаш „внатрешно“ ги изработуваат игрите, со свое „студио“. Големите издавачи сами ги дистрибуираат игрите што ги издаваат, додека помалите издавачи плаќаат надворешни дистрибутери (или поголеми издавачи на видеоигри) да ги дистрибуираат игрите што ги издаваат.
Други функции што ги вршат издавачите се одлучување дали ќе плаќаат за лиценци за игрите, локализација, дизајни на омоти и кутии, штампање, а понекогаш и пишување на упатства за користење.
1 Позначајни издавачи на видеоигри
Ова е список на 20-те најголеми издавачи, рангирани од страна на ''Game Developer'' во октомври 2009 година, по редослед на бодови во шест главни полиња.
Место од 2009 г., Име на издавачот, Место од 2008 г.
1, Nintendo, 1
2, Electronic Arts, 2
3, Activision Blizzard, 3
4, Ubisoft, 4
5, Take-Two Interactive, 6
6, Sony Computer Entertainment, 5
7, Bethesda Softworks, 999n/a (new entry)
8, THQ, 8
9, Square Enix, 10
10, Microsoft, 9
11, Konami, 11
12, Sega, 7
13, Capcom, 14
14, MTV Games, 999нема податоци
15, Namco Bandai, 13
16, Warner Bros. Interactive, 999нема податоци
17, Disney Interactive, 16
18, Atari, 999нема податоци
19, Atlus, 999нема податоци
20, LucasArts, 17
Лихтенштајнски замок (Германија)

Лихтенштајнскиот замок (герм. ''Schloss Lichtenstein'') е замок во стил на бајките сместен на карпа близу Хонау во општината Лихтенштајн во Баден-Виртемберг, Германија. Името на замокот значи „светол камен“.
На ова место постоел замок од околу 1200 г. Двапати бил уриван, еднаш во војната во 1311 г. и еднаш со опсада од страна на градот-држава Ројтлинген во 1381 г. По второто уривање замокот не бил обновен и така останал во рушевини.
Во 1802 г. земјата преминала во сопственост на виртембершкиот крал Фридрих I, кој тука изградил ловечки дом. Во 1837 г. земјиштето му припаднало на неговиот внук војводата Вилхелм од Урах, гроф на Виртемберг, кој се инспирирал од романот „Лихтенштајн“ од Вилхелм Хауф и го изградил сегашниот замок во периодот 1840–42 г. Романтичарскиот неоготски стил на замокот е замисла на архитектот Карл Александар Хајделхоф.
Денес замокот е сè уште во сопственост на војводите од Урах, но прима посетители. Во него има мошне голема збирка од средновековно оружје и оклопи.
1 Галерија
2 Поврзано
* Нојшванштајн
* Лихтенштајнски замок - истоимен замок во Австрија
Rockstar Games

''Rockstar Games'' (студиото е познато како ''Rockstar Games NYC'') е британска компанија за изработка и издавање на видеоигри со седиште во Њујорк, во сопственост на ''Take-Two Interactive''. Како марка е најпозната по серијалите ''Grand Theft Auto'', ''Max Payne'', ''Midnight Club'' и ''Red Dead'', како и употребата на отворен свет во нивните игри. Се состои од студија кои ги купувале и преименувале, а некои од нив ги создале самите. ''Rockstar Games'' била основана во Њујорк во 1998 година од страна на британските продуценти на видеоигри Сем Хаузер, Ден Хаузер, Тери Донован, Џејми Кинг и Гери Форман.
Седиштето на ''Rockstar Games'' се наоѓа на Бродвеј во населбата Сохо во Њујорк, во просториите на ''Take-Two Interactive''.
1 Филмови
Филмови<sup>1</sup>, Година, Жанр
''Фабрика за фудбал'', 2004, Драма
''Неделен возач'', 2005, Документарец
Белешки
Medal of Honor (серијал)

''Medal of Honor'' (''MoH'') — серијал од пукачки видеоигри од прво лице што се одвиваат во Втората светска војна, а во октомври, 2010 година, треба да излезе и игра што ќе се одвива во Авганистан. Првата игра е изработена од ''DreamWorks Interactive'' (сега ''EA Los Angeles'') и издадена од ''Electronic Arts'' во 1999 година за конзолата ''PlayStation''. Подоцна следеше цел серијал од игри ''Medal of Honor'' со неколку раширувања, за разни конзоли и за ЛС и ''Apple Mac''. Автор на серијалот е Стивен Спилберг.
1 Приказна
Во ''Medal of Honor'' играчот е ставен во улога на војник од Сојузните сили, во текот на Втората светска војна, додека во ''Medal of Honor (2010)'', играта се одвива во модерно време во Авганистан, со модерно оружје.
Xbox

''Xbox'' е конзола за видеоигри од шестата генерација произведена од ''Microsoft''. Издаден е на 15 ноември 2001 година во Северна Америка, 22 февруари 2002 во Јапонија и на 14 март 2002 во Австралија и Европа, и е претходникот на ''Xbox 360''. Оваа конзола е првиот чекор на ''Microsoft'' во пазарот на играчки конзоли, а негови соперници беа ''PlayStation 2'' од ''Sony'', ''Dreamcast'' од ''Sega'' и ''GameCube'' од ''Nintendo''. Вградената услуга ''Xbox Live'' им дозволува на играчите да играат на семрежјето.''Xbox'' престана да се произведува на крајот на 2006 година, иако последната игра за ''Xbox'', ''Madden NFL 09'', беше издадена во август 2008. Поддршката за ''Xbox'' конзоли без гаранција заврши на 2 март 2009 година; не се извршуваат поправки под гаранција, а фалични конзоли се заменуваат со ''Xbox 360''. Поддршката за ''Xbox Live'' заврши на 15 април 2010 година.
Лазар Бабамов

Лазар Бабамов (Кочани, 21 декември 1906 - Скопје, 10 септември 1976) — македонски агроном кој дал значаен придонес во втемелувањето и развитокот на природните науки во Македонија меѓу двете светски војни.
Како дипломец на генерацијата при Земјоделскиот факултет во Белград бил стипендиран за специјализација на селекција и семепроизводство на престижниот институт во Верчели, Италија, со кој соработувал до крајот на животот.
По специјализацијата работел како агроном во Кочани и со негови залагања е отворена Реонската опитна станица, односно сегашниот Институт за ориз. Со тоа започнуваат пионерските чекори за модерно земјоделско производство на ориз. Тој е пионер на поставувањето на макро и микро опити кои се добиени при селектирањето на најперспективните сорти ориз во Кочанско. Бабамов ги создал првите селектирани сорти ориз N62, N69 и N51 кои дале одличен квалитет и високи приноси што го заземаат третото место во светот.
Од 1946 година работи во Скопје во , како стручен соработник, а потоа станува и негов директор. Во 1956 г. е избран за вонреден професор на Катедрата за селекција при Земјоделскиот факултет во Скопје, а седум години подоцна станува редовен професор по предметот Селекција на растенијата и семепроизводство.
Како резултат на неговото ангажирање, станал и експерт на ФАО.
Починал во несреќен случај во 1976 година.
Викивидови

Викивидови (анг. ''Wikispecies'') — семрежен проект на основа на вики со поддршка од Фондацијата Викимедија. Има за цел да создаде опширен слободен каталог на сите видови и е наменет пред сè за научници наместо за пошироката јавност. Џими Велс, почесен претседател на Фондацијата Викимедија, изјавил дека уредниците не мора да ги поднесуваат нивните дипломи, но дека придонесите треба прво да поминат стручен преглед. Викивидовите се лиценцирани со ГНУ-овата лиценца за слободна документација и CC-BY-SA 3.0.
Проектот е започнат во август 2004 г. со покана за учество до биолози ширум светот, и досега има прераснато во поголем систем врз основа на Линеевата таксономија со врски до статии за поединечни видови Википедија, воспоставени во април 2005 г.
На 10 октомври 2006 г., проектот надминал 75.000 статии, а на 20 мај 2007 г. надминал 100.000 статии со вкупно 5.495 регистрирани корисници. на 8 септември 2008 г. Викивидовите броеле 150.000 статии и вкупно 9.224 регистрирани корисници.
На 23 октомври 2011 г., достигната е бројката од 300.000 статии.
1 Правила
Викивидовите имаат оневозможено локални подигања и наложува употреба на слики исклучиво од Заедничката Ризница. Не се дозволува употреба на содржини кои не се слободно лиценцирани.
2 Поврзано
*Каталог на живиот свет
*Енциклопедија на живиот свет
*Проект Дрво на животот
*Обединет таксономски информативен систем
Medal of Honor (видеоигра од 2010 година)

''Medal of Honor'' е најавена пукачка видеоигра од прво лице од серијалот ''Medal of Honor'', изработен од ''EA Los Angeles'' и ''DICE'', која треба да излезе за ''Microsoft Windows'', ''PlayStation 3'' и ''Xbox 360'' на 12 октомври,. Играта е рестартирање на првичната серија и се одвива во денешен Авганистан за време на Авганистанската војна. Самостојниот режим (кампањата) на ''Medal of Honor'' користи многу изменета верзија на погонот ''Unreal Engine 3'', а групниот режим го користи погонот ''Frostbite''.
Меланезија

Меланезија — регион во Океанија кој се протега од западниот крај на Тихиот Океан до Фиџи. Овој регион ги опфаќа повеќето острови северно и североисточно од Австралија. Името „Меланезија“ или во превод „црни острови“ за првпат бил употребен во 1832 од страна на Жил Димон Дирвил.
1 Острови
Од XIX век па навака, следните острови и островски групи се сметаат за дел од Меланезија:
* Амплетски Острови
* Бизмарков Архипелаг
* Дентркасто
** Луизијадски Архипелаг
* Малуку** и западниот дел од островот кој е под управување на Индонезија.
** Раџа Ампат
* Ротума
* Бијачки Острови
* Санта Крус
* - дел од островите се под управување на Папуа Нова Гвинеја
* Торесови Острови (во Торесовиот Проток) - поделени меѓу Австралија и Папуа Нова Гвинеја.
* Тробријандски Острови
** Вудларчки Остров
Островот Норфолк и Ротума културно и етхолошки се сметаат за Полинезија, додека само во географска смисла се дел од Меланезија.
2 Поврзано
* Микронезија
* Полинезија
* Океанија
Демпиер (планина)

Демпиер (англиски: ''Mount Dampier'', маорски: ''Rakiroa'') е трета најголема планина во Нов Зеланд, со височина од 3.440 м. Сместена е во венецот Јужни Алпи, помеѓу планините Хикс and Куковата Планина. Честопати ја преминуваат планинари на пат кон северниот сорт на Куковата Планина.
1 Поврзано
* Список на планини во Нов Зеланд
Истрајна љубов

''Истрајна љубов'' (|Enduring Love) е роман на британскиот писател Ијан Мекјуан, кој во 2004 доби истоимена филмска адаптација.
1 Резиме
Еден пролетен ветровит ден, мирниот и организиран живот на Џо Роуз ќе биде нарушен по една несреќа со воздушен балон. Тоа попладне, како што Џо подоцна ќе се присети, можеше да заврши само со трагедијата да не се случеше и неговата кратка средба со Џед Пери. Без да знае Џо, она што ќе се случи меѓу нив двајца тој ден, кај Пери ќе разбуди толку моќна опсесија што ќе го стави на тест научниот рационализам на Џо, ќе претставува закана за љубовта на неговиот живот, жена му Клариса, и ќе го доведе до работ на лудило и злосторство.
Ванкувер (планина во Нов Зеланд)

Ванкувер (англ. ''Mount Vancouver'') е планина во продолжение на сртот на Куковата Планина во Нов Зеланд. Ова е четврта највисока планина во земјата, со височина од 3.309 м. Планината е дел од венецот Јужни Алпи.
1 Поврзано
* Список на планини во Нов Зеланд
Силберхорн

Силберхорн (|Mount Silberhorn) — петта највисока планина во Нов Зеланд, со височина од 3303 м. Сместена е во венецот Јужни Алпи, долж еден од сртовите што водат до Тасмановата Планина.
1 Поврзано
* Список на планини во Нов Зеланд
2 Наводи
Џими Џамп

Џими Џамп (Каталонски:Jaume Marquet i Cot) роден 1974, од градот Сабадељ, од Шпанската провинција Каталонија,е познат по упадите на важни спортски настани, а во 2010 година и упадот за време на изведбата на Шпанската песна на Изборот на Песна за Евровизија одржан таа година во Осло, Норвешка. За најголем упад се смета упадот на финалето на финалниот натпревар на Светското Фудбаслкои Првенство одржано во Јужна Африка 2010 година, на кој играа Холандија и Шпанија, кога имаше намера да го закити пехарот со Каталонската традиционална капа, баретина.
MacOS

''macOS'' (; ''мек оу-ес тен'' или ''мак о-с десет'')
е серијал од оперативни системи и графички кориснички посредници засновани на ''Unix'', изработувани, дистибуирани и продавани од ''Apple Inc.''. Од 2002 година, ''Mac OS X'' оди заедно со сите нови компјутерски системи од ''Macintosh''. Наследник е на ''Mac OS 9'', последната верзија на „класичниот“ ''Mac OS'', којшто е главниот оперативен систем на ''Apple'' од 1984 година.
PlayStation 2

PlayStation 2 (официјална кратенка: PS2) е конзола за видеоигри од шестата генерација произведена од ''Sony''. ''PlayStation 2'' е наследник на ''PlayStation'', а претходник на ''PlayStation 3'', што го прави дел од серијалот на конзоли ''PlayStation''. Неговата изработка беше најавена во март 1999 година, а објавен беше една година подоцна во Јапонија. Главните соперници му се ''Dreamcast'' од ''Sega'', ''Xbox'' од ''Microsoft'' и ''GameCube'' од ''Nintendo''.
''PS2'' е најпродаваната конзола до сега, со преку 140 милиони продадени парчиња до 30 септември 2009. Кон крајот на 2009 година, бидејќи софтверските компании прават нови игри и конзолата сè уште се продава одлично речиси цела деката по нејзиното излегување, ''Sony'' изјави дека производството на ''PlayStation 2'' ќе продолжи додека не престанат побарувањата.
1 Технички одлики
Одликите на конзолата ''PlayStation 2'' се следниве:
* ЦПЕ: 64-битен „''Emotion Engine'' на 294,912 MHz (299 MHz на понови верзии), 10,5 милиони транзистори
** Системска меморија: 32 MB ''Direct Rambus'' или ''RDRAM''** Пропусност на мемориската магистрала: 3,2 гигабајти на секунда
** Главен процесор: ''MIPS R5900 CPU core'', 64-битен.
Ленденфелд

Ленденфелд (англ. ''Mount Lendenfeld'') е шестата највисока планина во Нов Зеланд, и се наошѓа во националниот парк Аораки/Кукова Планина.
Планината се издига 3192 м во височина и се наоѓа недалеку од самата Кукова Планина, и обично се искачува преку Фоксовиот Ледник. При поволни услови, искачувањето е релативно лесно.
1 Поврзано
*Список на планини во Нов Зеланд
2 Наводи
**
Едвард I

Едвард I ( — ; англиски: ''Edward I of England''; француски: ''Édouard Ier d'Angleterre'') — крал на Англија во периодот од 1272 до 1307 година, наследувајќи го својот татко Хенри III. Едвард учествувал во Осмата крстоносна војна, која не била успешна за христијаните од 1271-1272 година.
Едвард е познат и како “''Законодател''“, главно поради големите реформи кои ги вовел во кралството, како и ''Долгоногиот'', според својата височина. Тој се смета за еден од најуспешните европски владетели од средниот век. Во негово врее, во 1277 година бил освоен Велс, а голем дел од велшките востанија биле крваво задушувани. Во 1296 година ја освоил и Шкотска, но подоцна Шкотска ја повратила својата независност. Во 1290 година ги протерал евреите од Англија.
Неговиот план да ја задржи власта над Шкотска не се остварила. Тој починал во 1307 година во Камберленд, на границата со Шкотска. И покрај неговата желба, неговите коски и тело да бидат носени во Шкотска во време на идните напади, а неговото срце во Светите земји, сепак тоа не се остварило. Тој бил погребан во Вестминстерската капела.
Тој бил наследен од неговиот син Едвард II.
Весли Снејдер

Весли Бенjамин Снејдер (|Wesley Benjamin Sneijder, , познат и под други ''грешни'' имиња; роден на во Утрехт) — холандски фудбалер кој игра за францускиот прволигаш Ница во средниот ред и за репрезентација на Холандија.
Игра на позицији играч за врска во средниот ред и важи за еден од најперспективните играчи на оваа позиција. Важи за играч со прецизен и јак удар, иако е мал по раст (170 cm, 67 kg).
Во Август 2007 година гигантот Реал Мадрид го купил за 27 милиони евра. Во првите три настапи за Реал Мадрид постигнал четири гола и стекнал стално место во првата постава. На 27ми август 2009 година го откупил Интер за 15 милиони евра. Во клубот го добил дресот со број 10.
Настапил за репрезентацијата на Холандија на Европското првенство 2004 и 2008 година и на Светското првенство 2006 година. Повторно е изабран како дел од холандската репрезентација за ФИФА Светско првенство во фудбал 2010 и ФИФА Светско првенство во фудбал 2014 година.
Со Ајакс го освоил првенството на Холандија во сезоната 2003/04 и купот во сезоните 2005/06, 2006/07. Со Реал го освоил првенството и суперкупот на Шпанија во сезоната 2007/08. Со Интер го освојува првенството и купот на Италија 2009/10, како и Лигата на шампионите истата сезона.
1 Трофеи
1.1 Ајакс
* Првенство на Холандија (1) : 2003/04.
* Куп на Холандија (2) : 2005/06, 2006/07.
* Суперкуп на Холандија (3) : 2002, 2005, 2006.
1.2 Реал Мадрид
* Ла Лига Шпанија (1) : 2007/08.
* Суперкуп на Шпанија (1) : 2008.
1.3 Интер
* Првенство на Италија (1) : 2009/10.
* Куп на Италија (2) : 2009/10. и 2010/11.
* Суперкуп на Италија (1) : 2010.
* Лига на шампиони (1) : 2009/10.
* Светско првенство за клубови (1) : Светско клупско првенство во фудбал 2010
* УЕФА суперкуп : финале 2010.
1.4 Галатасарај
* Првенство на Турција (2) : 2012/13, 2014/15.
* Куп на Турција (3) : 2013/14, 2014/15, 2015/16.
* Суперкуп на Турција (3) : 2013, 2015, 2016.
2 Поврзано
* Фудбалска репрезентација на Холандија
Викитекст

Викитекст или вики-означување (англ. ''wiki markup'') е лесен јазик за означување кој се користи за пишување на страници на викија, како на пр. Википедија, и претставува упростена алтернатива/посредна варијанта на HTML. Крајната цел е да биде претворен од википрограмот во HTML, што потоа му се служи на прелистувачот.
Не постои општоприфатен стандард за викитекст. Граматиката, составот, поставеноста, клучните зборови и др. зависат од конкретниот википрограм што се користи на тоа мрежно место. На приемер, сите јазици за викитекст имаат прост начин на поставување хиперврски до други страници на викито, но постојат неколку други синтаксни решенија за овие врски. Многу викија, особено постарите, користеле CamelCase за означување на зборови што треба автоматски да се поврзат некаде. Кај МедијаВики оваа практика е заменета со бележењето …, кое на Википедија се нарекува „слободни врски“ (''free links'').
Различни википрограми користат различни збирови HTML-елементи во нивниот викитекст. Во некои случаи поединечните викија мижат да прилагодуваат свои HTML-елкементи. МедијаВики поддржува голем број распространети HTML-ознаки.
1 Стандардизација
Creole е викијазик за означување кој има за цел да биде „заеднички викитекст за примена на различни викија“. Постојат неколку википогони што користат Creole. Верзијата 1.0 на техничките одлики е издадена во јули 2007.
2 Поврзано
* Помош со викитекст
Half-Life

''Half-Life'' (буквално: ''Период на полураспад'') — компјутерска игра во жанрот научнофантастична пукачка игра од прво лице, развиена од американската компанија Valve Corporation и објавена од Sierra Studios на 19 ноември 1998 г. за лични сметачи. Таа е првата игра во серијата ''Half-Life''. Технички е заснована на значително редизајниран погон ''Quake'' од id Software. Во 2001 г., Gearbox Software ја пренел ''Half-Life'' на конзолата PlayStation 2. Играта била развиена и за платформата Sega Dreamcast, но изданието било откажано. Во јануари 2013 г., Valve ја пренел играта за Linux и OS X.''Half-Life'' прв вовел револуционерен пристап кон раскажувањето приказни во светот на игрите, избегнувајќи ги традиционалните сцени во корист на развивање на заплетот целосно во рамките на играта. Овој иновативен раскажувачки стил, беспрекорно внесен во играчкиот процес, добил широко распространето признание од играчките изданија. Внесувајќи ги играчите непосредно во развивачката приказна без да се потпира на видеозаштитните екрани, ''Half-Life'' поставил нов стандард за извонредно раскажување приказни во видеоигрите. Друга извонредна одлика на ''Half-Life'' бил неговиот напреден систем за вештачка интелигенција (ВИ) користен од непријателските ликови. Критичарите и играчите го пофалиле сложеното однесување што го покажале противниците, што додало длабочина и предизвик на доживувањето во играчкиот процес. Понатаму, ''Half-Life'' го вовел концептот на сојузници на играчи во жанрот пукачка игра од прво лице, нов елемент на игра во времето на неговото објавување. Оваа иновација не само што ја подобрила динамиката на играта, туку и придонела и за угледот на играта за ширење на границите на традиционалните играчки традиции.
Нашироко сметан за револуционерен наслов, ''Half-Life'' е заслужен за револуционерниот жанр на пукачките игри од прво лице и воведување на нова епоха на играчкиот дизајн. Неговото спојување на иновативно раскажување приказни, напредна вештачка интелигенција и механика на сојузниците на играчите означило значајна пресвртница во развојот на видеоигрите, вдахнувајќи ги идните развивачи да ги поместат границите на творештвото и внесувањето во играчките доживувања.
1 Содржина
„Half-Life“, издадена во 1998 г. од Valve Corporation, е пукачка игра од прво лице што ја следи приказната за Гордон Фримен, теоретски физичар што работи во истражувачката установа „Црна Меза“. Играта започнува со опит што тргнал наопаку, предизвикувајќи резонантна каскада што отвора портали од друг простор, ослободувајќи вонземјански суштества во зградата. Како Гордон Фримен, играчите се движат низ зградата, борејќи се и со непријателските вонземјански суштества и со воените сили испратени да ја спречат ситуацијата. По патот, Гордон ги открива тајните на зградата и работи да го спречи упадот на вонземјаните додека преживува разни опасности и загатки. Играта добила признание од критичарите и оттогаш станала една од највлијателните и култни видеоигри на сите времиња, создавајќи бројни продолженија и одделни делови.
Grand Theft Auto IV: The Lost and Damned

''Grand Theft Auto IV: The Lost and Damned'' е првото од двете епизодични раширувања на верзиите на ''Grand Theft Auto IV'' за Xbox 360, PlayStation 3 и ЛС, изработена од ''Rockstar North''. Првично е издадена за Xbox 360 на 17 февруари 2009 и за PlayStation 3 и Windows на 13 април 2010 година. Ова е третото раширување од серијалот ''Grand Theft Auto'' (првото од ''Grand Theft Auto: London, 1961'', издадено во 1999 година) и дванаесеттото издание воопшто.
''The Lost and Damned'' има нов протагонист, Џони Клебиц, кој е член на моторџиската банда „''The Lost''“ (''Изгубените'') од Либерти Сити, која се среќава и низ ''Grand Theft Auto IV''. Ден Хаузер, потпретседателот на творечкиот развој во ''Rockstar Games'', тврди дека оваа епизода ќе прикаже „поинаква страна на Либерти Сити“. Џеронимо Барера, потпретседател на развој на производи во ''Rockstar Games'', изјавил дека епизодите се експерименти бидејќи не се сигурни дали има доволно корисници со пристап до интернет на Xbox 360. Главниот финансиски директор на ''Take-Two Interactive'', Лејни Голдстин откри дека Microsoft платиле вкупно 50 милиони долари за првите две епизоди.
Солипсизам

Солипсизам е ментална психолошка форма. Личностите со солипсизам тврдат „Само мојот ум постои“, а се околу нив негираат за постоење. Интересно е што сите поголеми филозофи патат од овој, т.н проблем или пак за некои само ментална психолошка форма и фаза на развивање на психолошкиот систем на човековото суштество.
Миранти од Вали

Миранти од Вали (|Mirante do Vale) е облакодер во Саун Пауло, Бразил. Бил завршен во 1960 година, има 170 метри висока и 51 спрата, и е највисоката облакодер во Бразил.
1 Галерија
2 Поврзано
* Саун Пауло
* Градба Италија
* облакодер
Едвард III

Едвард III ( - ) (англиски: ''Edward III of England''; француски: ''Édouard III d'Angleterre'') бил еден од најуспешните англиски монарси во средниот век. Тој го вратил кралскиот авторитет по катастрофалното управување на својот татко, Едвард II, а Кралството Англија го претворил во едно од најсилните во Европа. За време на неговото владеење биле воведени големи законодавни реформи, особено во англискиот парламент. Периодот од неговото владеење бил одбележан од "црната смрт" - чума. Едвард III на англискиот престол се задржал 50 години.
Едвард за крал на Англија бил крунисан на 14 години по отстранувањето на татко му. На 17 години со државен удар, тој го отстранил својот регент, Роџер Мортимер, зазимајќи ја власта. Откако победил, без да тргне во поход кон Шкотска, тој се сметал за легитимен наследник на францускиот престол во 1337, по кое започнала Стогодишната војна. По неколку привремени неуспеси на почетокот, војната се развила исклучително добро за Англија. Англија издвојувала голема победа во Битката кај Креси и Поатје.
Тој бил наследен од страна на Ричард II.
Екхолт

Животинскиот парк Екхолт (герм. ''Wildpark Eekholt'') е зоолошки парк на диви животни кај Гросенаспе, Шлезвиг-Холштајн (Германија). Во него се вдомени околу 100 видови од средна Европа, претставени со околу 700 животни на природно пространство од 67 хектари .
Основана во 1970 г. Во паркот се одржуваат и образовни програми за заштита на природната околина.
Библија Бесика

Библија бесика (|Biblia Bessica) - превод на Светото Писмо на јазикот на тракиското племе Беси. Конкретно не е зачувана туку се споменува индиректно од античките автори. Најверојатен автор на преводот е Св. Никита Ремезијански. Во дел од својата поема, пишана околу 400 година и посветена на епископот на Ремезијана, Св. Павлин Нолански пишува: Νam simul terris animisque duri et sua Bessi nive duriores nunc oves facti duce te gregantur pacis in aulam.
На крајот на краиштата, Бесите, ако нивната земја и душа се тешки, ако тие самите се потешки од снегот таму, сега станаа, под ваше водство, кротки овци, кои се собираат во шталата на мирот.
Околу 399 година Св. Јован Златоуст пишува:
... скитите, тракијците, савроматите, маврите, индијците, дури тие што живеат во крајот на Вселената, сите мударствуваат и се превеле на сопствениот си јазик тие реченици [т.е. Евангелијата].
Серска група

Серска група (''Серчани'' или ''Санданисти'') — една од поголемите групации на т.н ''Левица'' или ''радикално - реформска струја.''''Серчани'' биле фракција на Македонската револуционерна организација која се групирала околу раководителот на Серскиот револуционерен округ, Јане Сандански.
Тие ја претставувале главнината на т.н
''радикалнa - реформска струја,'' која во постарата литература се нарекува ''левица,'' а во поновата како ''демократско-реформско крило'' или децентралисти, кои се залагаат за децентрализација на Македонската револуционерна организација. Групацијата се појавила по Илинденското востание кога се поставило прашањето за идната дејност и поставеност на Организацијата.
1 Идеологија
Целта на оваа струја била: одбрана, односно воспоставување територијална целост на Македонија со оружено
дејствување, создавање македонска држава со легално политичко дејствување или со оружена ослободителна
борба како крајно средство.
:види: Радикална-реформска струја
Крвно сродство

Крвното сродство се заснива на природната врска меѓу две или повеќе лица кои потекнуават едно од друго или од заеднички предок.
Во зависност од тоа по кој од предците се смета, ова сродство се дели на патрилинеарно сродство или сродство по таткова линија, матрилинеарно сродство или сродство по мајчина линија и билинеарно сродство или сродство по таткова и мајчина линија.
Во зависност од линијата на сродничките врски ова сродство може да биде сродство по права или вертикална линија линија (linea recta) и сродство по бочна или хоризонтална линија (linea colateralis). Сродници по права линиа се лицата кои потекнуват од еден предок по права линија и тоа: родителите, децата, внуците, правнуците итн. Сродниците по бочна линиа потекнуваат од едно лице по бочна линија. Тоа се браќата односно сестрите, братучедите итн.
Во зависност од тоа дали крвносродничките врски кај сродството по права линија се директни или индиректни (преку некој друг сродник) ова сродство може да биде директно или индиректно. Директно е сродството меѓу родителите и децата. Индиректно е сродството меѓу дедовците односно бабите и внуците и т.н (прадедовци, прабаби и правнуци).
Во зависност од тоа дали родителите на детето се во брак или не се, крвното сродство може да биде брачно или вонбрачно.
За љубовта и другите демони

''За љубовта и другите демони'' (|Del amor y otros demonios) е роман на колумбискиот автор Габриел Гарсија Маркес, објавен во 1994 година.
Во прологот, Маркес тврди дека романот е фиктивно претставување на легенда што авторот ја слушнал од неговата баба како дете; легенда за 12-годишна девојка која добива беснило, но за која се верува дека е чудотворец, со долга коса која продолжува да расте и после смртта. Како инспирација на Маркес му послужило ископувањето на некоја стара гробница, при што била најдена девојка со долга црвена коса. Маријана Соланет, од друга страна, во книгата „Гарсија Маркес за почетници“ вели дека Маркес го измислил овој извор. Таа укажува на приказна во „Историја на Картагена“ на Даниел Лематр, која Маркес ја прочитал додека истражувал за романот ''Љубов во време на колера''.
Книгата добила претежно позитивни критики, вклучително и од The New York Times и Kirkus Reviews. Таа има два македонски преводи; првиот издаден во 1996 од Детска радост, и вториот во 2009 од Ѓурѓа.
Реформи (весник)

Реформи бил официјален орган на Врховниот македонски комитет, тој се печател и издаваал во Софија, во периодот од 1899 до 1903 година. Весникот излегувал секоја сабота, а прв главен уредник бил Димитар Љапов.
Весникот излегува во тираж од 8000 бројот и се растурал низ целата земја.
Претплатници за весникот имало и во странство - од Москва и Каиро до Лондон и Сан Франциско.
И по расправија во ВМОК за време на Х македонски конгрес, се продолжува со издаваање весник Реформи. Весникот на генерал Цончев е под редакцијата на Илија Гологанов
1 Поврзано
*Македонски комитет
*Македонска револуционерна организација
Леонардо Мајер

Леонардо Мартин Мајер (роден на 15 мај 1987 г.) е аргентински професионален тенисер.
Негово највисоко место на АТП листата е 21. место кое го постигнал во јуни 2015 година. Тој во кариерата освоил 1 АТП титула во поединечна конкуренција, и 1 АТП титула во двојки. Негов тренер е Франциско Јунис.
1 Личен живот
Мајер е роден во Коријентес, Аргентина. Неговиот татко, Орландо, работи во банка, а неговата Мајка, Естела е учителка. Тој има два браќа, Габриел и Валтер и една сестра, Вероника. Тој започнал да игра тенис на 9-годишна возраст. Негова омилена подлога е Земјината подлога, а негово омилено хоби е играњето фудбал.
2 АТП финалиња во кариерата
2.1 Поединечно: 3 (1–2)
Исход, Бр., Датум, Турнир, Подлога, Противник, Резултат
Финалист, 1., 9 февруари 2014, Виња дел Мар, Чиле, Земја, Фабио Фоњини, 2–6, 4–6
Победник, 1., 20 јули 2014, Хамбург, Германија, Земја, Давид Ферер, 6–7<sup>(3–7)</sup>, 6–1, 7–6<sup>(7–4)</sup>
Финалист, 2., 23 мај 2015, Ница, Франција, Земја, Доминик Тим, 7–6<sup>(10–8)</sup>, 5–7, 6–7<sup>(2–7)</sup>
2.2 Во двојки: 3 (1–2)
Исход, Бр., Датум, Турнир, Подлога, Партнер, Противници, Резултат
Финалист, 1., 14 февруари 2010, Сан Хосе, САД, Тврда, Бенјамин Бекер, Марди Фиш Сем Квери, 6–7<sup>(3–7)</sup>, 5–7
Победник, 1., 20 февруари 2011, Буенос Аирес, Аргентина, Земја, Оливер Марах, Франко Фереиро Андре Са, 7–6<sup>(8–6)</sup>, 6–3
Финалист, 2., 25 август 2012, Винстон-Салем, САД, Тврда, Пабло Андухар, Сантјаго Гонсалес Скот Липски, 3–6, 6–4, [2–10]
3 Победи над топ 10 играчи
#, Играч, Ранг, Турнир, Подлога, Рунда, Резултат
2014
1., Давид Ферер, 7, Хамбург, Германија, Земја, Финале, 6–7<sup>(3–7)</sup>, 6–1, 7–6<sup>(7–4)</sup>
Балканскиот покер круг

Балканскиот покер круг e покер турнир, кој се одржува во Југоисточна Европа. Живот започнува на 15 мај 2010, како на почетокот се играат регионални клалификации во Бугарија, Македонија, Турција, Унгарија, Романија, Србија, Словенија и Хрватска.
Финалниот турнир се одржува во казино во одморалиште "Златни Песоци, Бугарија.
1 Поврзано
* Латиноамерикански покер круг
УЕФА

Унијата на европските фудбалски асоцијации (|Union des Associations Européennes de Football) е административен и контролен орган на европскиот фудбал.
1 Членови
, Фудбалски сојуз, Репрезентација, Создаден, Примен во ФИФА, Примен во УЕФА, Член на МОК
ALB
AND
ARM
AUT
AZE
BLR
BEL
BIH
BUL
CRO
CYP
CZE
DEN
ENG
EST
FRO
FIN
FRA
MKD
GEO
GER
GIB
GRE
HUN
ISL
ISR,
ITA
KAZ
LVA
LIE
LTU
LUX
MLT
MDA
MNE
NED
NIR
NOR
POL
POR
IRL
ROU
RUS
SMR
SCO
SRB
SVK
SVN
ESP
SWE
SUI
TUR
UKR
WAL
Канадско-македонска федерација

Канадско-македонската федерација скр. КМФ претставува федерација на македонски друштва со примарна дејност лобирање за признавање на независноста на Македонија и нејзин прием во Обединетите Нации. Била активна за обезбедување финансиска и материјална помош за Македонија. Била основана во Торонто, Канада во август 1990 година. Активна е во Македонија со издавање на стипендии во областа на правото.